Denis Alibec, chemat la FCSB: "Poate veni oricând"
Denis Alibec este legitimat la Muaither SC din august 2023.
În Qatar, campionatul se va sfârși la finalul lunii aprilie, iar Mihai Stoica, managerul general FCSB, l-a chemat pe Denis Alibec să se antreneze cu liderul din clasament după finalul stagiunii, pentru a se menține în formă pentru EURO 2024.
Denis Alibec, chemat la FCSB: "Poate veni oricând"
Cotat la 800.000 de euro de site-urile de specialitate, Denis Alibec a fost utilizat aproape în toate confruntările din preliminariile Campionatului European și este un jucător extrem de important pentru angrenajul lui Edward Iordănescu.
"E normal, trebuie să se antreneze cu cineva. Dacă vrea să stea în Bucureşti şi să se antreneze cu cineva, poate să vină la noi. Serios, eu am mai spus, poate s-a considerat că este glumă, dar eu vorbesc foarte serios.
Dacă vrea să stea în Bucureşti, Alibec poate veni oricând la noi la antrenamente", a spus Mihai Stoica, potrivit OrangeSport.
La Muaither SC, Denis Alibec a bifat 16 apariții, a reușit să-și treacă în cont patru goluri și să paseze decisiv în două situații diferite, în aproape 1400 de minute petrecute la clubul qatarez.
În ultima confruntare a României, meciul amical cu Irlanda de Nord, scor 1-1, de vineri seară, Denis Alibec a fost rezervă neutilizată. Edi Iordănescu a mizat în atac pe George Pușcaș.
MM Stoica, impresionat profund de Dennis Man: "Poate juca la Inter"
"A început să pară lider şi la Parma. Când eşti golgheterul echipei te responsabilizeazi. E greu să îl scoţi de acolo să îl pui la altă echipă, să faci o trecere de la o echipă la alta. La cum arată acum, poţi să îl iei şi să îl pui la Inter. Ca profil, mi s-a părut că Man semăna cu Josip Ilicic.
Dennis are execuţiile astea aşezate, nu şutează în forţă, vede unghiurile, este un jucător foarte inteligent! Dennis nu se duce unu-contra- tot timpul, dar atacă spaţiile", a spus Mihai Stoica, potrivit OrangeSport.
Urmăriți SPORT.RO și pe Google News